Guadalcanal Campaign

Guadalcanal Campaign ( Gvadalkanala Kampanjo) estas militsimulada videoludo de 1982, evoluigita de Gary Grigsby kaj eldonita de Strategic Simulations, Inc. (SSI).  Ĝi simulas la kampanjon de Salomonoj dum la Dua Mondmilito. Ĝi estis la unua publikigita ludo de Grigsby, kaj oni ofte konsideras ĝin kiel la unuan grandskalan militsimuladon por komputiloj.

Guadalcanal Campaign estis komerca kaj kritika sukceso, kiu helpis establi Grigsby establi sin en la ludindustrio. Grigsby poste publikigis Bomb Alley. Daŭrigante sian kunlaboron kun SSI, li fariĝis elstara figuro en la kampo de komputilaj militsimiludoj, publikiginte entute 23 ludojn kun la firmao ĝis la jaro 1996.

Disvolvo
Guadalcanal Campaign estis la unua ludo publikigita de Gary Grigsby. Li rememoris, ke li komencis la evoluadon en decembro 1981. En la komenco de 1982, dum telefonado al la helpservo de Strategic Simulations pri problemo ludante Torpedo Fire, li havis konversacion kun la estro de la kompanio, Joel Billings, kio kondukis al oferto eldoni Guadalcanal Campaign. Grigsby diris, ke li jam havis « preskaŭ kompletan krudan funkciantan version » kiam li parolis kun Billings.

Grigsby evoluigis la ludon nokte en sia libera tempo, dum li tage laboris ĉe la Usona departemento de defendo,. Tiun aranĝon li taksis « nekredeble malfacilan ». Li poste diris, ke li antaŭe kreis « multajn etajn fragmentojn de ludoj », sed ke ĉi tiu estis la unua kompleta projekto kiun li entreprenis. Guadalcanal Campaign estis publikigita en 1982, post proksimume 8 monatoj da laboro.

Recenzo
Guadalcanal Campaign estis komerca sukceso. Laŭ Craig Ritchie de Retro Gamer, ĝi vendis ĉirkaŭ 3 500 ekzemplerojn, kion li nomis « elstara faro por tiel malgranda merkato ».

Richard Charles Karr recenzis la ludon por Computer Gaming World, kaj skribis, ke « laŭ la opinio de ĉi tiu recenzisto, Guadalcanal Campaign estas la plej bona historia simulado (kaj unu el la plej bonaj ludoj) de SSI ĝis nun. La esencaj aspektoj de historieco kaj ludeco estas bone harmoniigitaj, kun facile alirebla ludinformo, bone organizita regularo, kaj bona esplorado, kunigante por oferti ludon kiu tenos vin ĉe via komputilo dum tagoj ». Rich Sutton de Video Games nomis ĝin « unu el la plej bonaj simuladoj disponeblaj por komencantoj kaj spertuloj egale ».

Influo
Guadalcanal Campaign estis citita de Computer Gaming World, Electronic Games kaj de la aŭtoro Rusel DeMaria kiel la unua « giganta militsimulada ludo » ( monster wargame) por komputiloj.

Laŭ Retro Gamer, ĝi « starigis la normon por longa serio de premiitaj militsimulaj ludoj ». Ĝi helpis establi kaj Grigsby kaj SSI en la ludindustrio. Grigsby mem fariĝis unu el la plej respektataj kontribuantoj en la ĝenro de komputilaj militsimuladoj. Li daŭrigis sian kunlaboron kun SSI. Ĝis 1996, li laboris kun la firmao pri 23 ludoj entute. En 2001, li kunfondis la studion 2 by 3 Games kun Joel Billings de SSI kaj Keith Brors, kie ili plu kunlaboris pri militsimulaj ludoj kiel War in the Pacific kaj Gary Grigsby's World at War.

 Referencoj 

 Eksteraj ligiloj 
Guadalcanal Campaign ĉe MobyGames ()

Kategorio:Videoludoj aperintaj en 1982
Kategorio:Videoludoj ludeblaj per Apple II
Kategorio:Militsimuladaj videoludoj
Kategorio:Kampanjo de Guadalcanal
Kategorio:Videoludoj okazantaj dum la Dua Mondmilito
Kategorio:Videoludoj de Strategic Simulations
Kategorio:Laŭvicaj strategiaj videoludoj
Kategorio:Videoludoj kreitaj en Usono